| Medaljeoversikt |
| --- |
| Konkurrerte for IndiaIndia India |
| Friidrett: |
| Friidrett Asialekene |
| Gull | 2018 Jakarta | 4x400 m  |
| Sølv | 2018 Jakarta | 4x400 m mix |
| Sølv | 2018 Jakarta | 400 m  |
| Friidrett U20-VM i friidrett |
| Gull | 2018 Tammerfors |  400 m |

**Hima Das** (assamesisk: হিমা দাস, født 9. januar 2000) er en indisk friidrettsutøver som konkurrerer i sprintløp. Hun vant 400 meter under U20-VM i friidrett 2018, og fikk sølv på samme distanse under Asialekene 2018 med ny nasjonal rekord på 50,79 sekunder. Hun ble indisk mester på 200 og 400 meter i 2018.

Bakgrunn
--------

Das ble født i landbyen Kandhulimari, nær byen Dhing i Nagaon distrikt i delstaten Assam. Hennes foreldre dyrket ris, og hun er yngst av fem søsken. På high school spilte hun fotball, men fordi det satset lite på kvinnefotball i India anbefalte en lærer henne å bytte til friidrett. Hennes første trener var Nipon Das i starten, men etter råd fra ham flyttet hun til Guwahati for å trene under bedre forhold der.

Idrettskarriere
---------------

### Sesongen 2017

Das deltok i U18-asiamesterskapet i friidrett 2017, der hun kom på sjuendeplass på 200 meter. Hun deltok i U18-VM i friidrett 2017 i Nairobi, og kom der på femteplass på 200 meter. I det åpne indiske mesterskapet i friidrett 2017 vant hun 200 meter, med ny personlig rekord på 24,26 sekunder, og ble med det nasjonal mester på 200 meter.

### Sesongen 2018

Hun vant 200 meter i det indiske kvalifiseringsstevnet for Asialekene (*Asian Games Pre-Tournament*), og fikk også gull på 4 x 400 meter stafett. Hun vant 100 meter under Indian Grand Prix i februar, og i Federation Cup vant hun både 200 og 400 meter. Etter dette ble hun tatt ut til å delta i Samveldelekene 2018 i Australia, der hun kom på sjetteplass på 400 meter og sjuendeplass på 4 x 400 meter stafett.

I juni deltok hun i National Inter-State Championships, som teller som nasjonalt mesterskap i India, og vant der 200 og 400 meter. Hun deltok i U20-VM i friidrett 2018, og vant der 400 meter, og India kom på fjerdeplass på 4 x 400 meter stafett. I Asialekene 2018 satte hun ny indisk rekord på 400 meter i innledningsheatet, med 51,00 sekunder, og hun forbedret denne rekorden til 50,79 sekunder i finalen, der hun kom på andreplass bak Salwa Eid Naser fra Bahrain. Hun deltok også på 200 meter, men ble der diskvalifisert i semifinalen for tyvstart. India vant 4 x 400 meter under Asialekene, med Das på laget, og hun deltok også på Indias lag som fikk sølv på 4 x 400 meter stafett mix.

Referanser
----------

1. ↑   World Athletics Database, World Athletics utøver-ID 319678[Hentet fra Wikidata]
2. ↑   pib.gov.in, besøkt 25. august 2020[Hentet fra Wikidata]
3. ↑  ESPN - *Hima Das' meteoric rise from an Assam village to the Gold Coast* (arkivert), besøkt 5. september 2018.
4. ↑  Khel Now - *A footballer turned athlete: The incredible story of Hima Das* Arkivert 26. august 2018 hos Wayback Machine. besøkt 5. september 2018.
5. 1 2 3  IAAF - *Hima Das - Results*, besøkt 5. september 2018.
6. ↑  India Times - *Hima Das breaks national record to win silver in women’s 400m*, besøkt 5. september 2018.

Eksterne lenker
---------------

* (en) Hima Das – World Athletics Rediger på Wikidata
* (en) Profil hos det indiske friidrettsforbundet
* (en) Profil hos Samveldelekene 2018 Arkivert 12. juni 2018 hos Wayback Machine.
* (en) Profil hos Asialekene 2018